QORTI TAL-MAGISTRATI (MALTA) BHALA QORTI TA' GUDIKATURA KRIMINALI Il-Pulizija vs Paul Camilleri Cassar Seduta Distrett Ix-Xgħajra Illum 14 ta' Dicembru, 2016 Il-Qorti, Rat l-imputazzjonijiet migjuba kontra l-imputat Paul Camilleri Cassar detentur tal- karta tal-identita' bin-numru 36773 (M) billi huwa akkuzat talli b'diversi atti maghmulin minnu wkoll jekk fi zminijiet differenti li jiksru l-istess disposizzjonijiet tal-Ligi, nhar is-27 ta' Mejju 2015 ghall-habta ta' 11.15am kif ukoll fil-jiem ta' qabel, bhala persuna responsabbli mill- istabbiliment Cadena Snack Bar, Triq il-Merkanti, Il-Fontana: Qieghed imwejjed jew ghamara ohra fuq barra ta' stabbiliment turistiku minghajr licenzja mahruga ghal daqshekk mill-awtorita'. jhares xi wahda mid-disposizzjonijiet tal-Att dwar Servizzi tal-Ivjaggar u tat-Turizmu ghal Malta jew xi kondizzjoni, restrizzjoni jew limitazzjoni ohra li ghaliha tkun suggetta l- licenzja. Il-Qorti giet gentilment mitluba sabiex f'kaz ta' htija, minbarra l-piena moghtija, tordna wkoll li titnehha l-kawza tar-reat u li jregga lura kull haga li tkun saret minghajr il-licenzja jew li jhares il-kundizzjonijiet imposti fuq il-licenzja. KONSIDERAZZJONIJIET LEGALI Regolamenti 15(1) tal-Avviż Legali 409.08 (AL 128 tas-sena 2002). (1) Mingħajr preġudizzju għal kull regolamenti oħra applikabbli, ħadd m'għandu jqiegħed imwejjed jew għamara oħra fuq barra xi stabbiliment turistiku, jekk qabel ma tkunx inħarġitlu liċenzja mill-awtorita': Iżda l-ksur ta' xi kondizzjoni ta' liċenza li għandha x'taqsam mat-tqegħid ta' mwejjed, siġġijiet jew affarijiet oħra jew partijiet minnhom minn detentur ta' liċenza jew minn xi persuna oħra jew minn xi aġenti li jaġixxu bl-awtorità tad- detentur f 'xi spazju msemmi , għandu wkoll , għall- finijiet ta' dawn ir- regolamenti, jikkostitwixxi reat kontra dawn ir-regolamenti: Artikolu 43 tal-Kap 409 (1) Kull min - (a) mingħajr ma jkollu liċenza, imexxi xi attività turistika jew jippermetti li xi attività turistika titmexxa minn jew fi proprjetà li tagħha jkun is-sid jew koproprjetarju jew li minnha jew fiha jkun seta' mexxa dik l-attività li kieku kellu liċenza valida; (b) meta jkollu liċenza, jonqos li jħares xi waħda mid-disposizzjonijiet ta' dan l- Att jew xi kondizzjoni, restrizzjoni jew limitazzjoni oħra li għaliha tkun suġġetta l-liċenza; ikun ħati ta' reat u għandu, meta jinsab ħati, jeħel multa ta' mhux anqas minn elf u mija u erbgħa u sittin euro u disgħa u sittin ċenteżmu (1,164.69) u mhux aktar minn tlieta u għoxrin elf u mitejn u tlieta u disgħin euro u tlieta u sebgħin ċenteżmu (23,293.73), u f'kaz ta' reat taħt il-paragrafu (b), jew dwar reat taħt il-paragrafu (ċ), jekk il-ħati jibqa' għaddej bir-reat għal aktar minn tliet xhur, ukoll għal priġunerija għal żmien ta' mhux anqas minn tliet xhur u mhux aktar minn tliet snin.' Il-Qorti rat li l-Prosekuzzjoni harget żewġ imputazzjonijiet fl-istess ċitazzjoni. L-ewwel imputazzjoni hija li l-imputat kien qed taġixxi bla liċenzja meta poġġa imwejjed barra l-istabbiliment tieghu. Din hija imputazzjoni li hija indipendenti mit-tieni waħda. Din l-imputazzjoni tirrigwarda l-ksur ta' l-artikolu 15(1) tal-Avviż Legali 128 tas-sena 2002. Fil-fatt it-tieni imputazzjoni qed tgħid li l-imputat kellu permess li jopera stabbiliment izda kiser xi wahda mill-kundizzjonijiet tal-istess permess. Din it-tieni imputazzjoni mhix li l-imputat ma kellux liċenzja biex jopera l-istabiliment iżda li kellu liċenza iżda mar oltre u hareg l-imwejjed barra l-istabbiliment. Hawnhekk ir-reat huwa differenti minn dak ikkontemplat fir-regolament 15(1) tal-Avviż Legali 409.08 u japplika l- artikolu 43(1)(b) tal-Kap 409. Għalhekk il-Qorti tinnota li ż-żewġ imputazzjonijiet setgħu jingħataw it- tnejn, u jekk hemm il-ħtieġa jkun applikat l-artikolu 17(f) tal-Kap 9. Eżami tal-Fatti Il-Qorti semgħet lix-xhieda minn fuq il-pedana u fil-fehma tagħha jirriżulta kemm li l-imwejjed barra l-istabiliment Cadena huma oltre l- kundizzjonijiet mogħtija fil-liċenzja kif ukoll li barra l-istabiliment inhargu minghajr il-permess tal-awtorita'. L-imputat naqas li jipprovdi lill-Awtorita' dawn id-dokumenti li huma rekwiziti biex tinhareg licenzja halli jkollu l-imwejjed u s-siggijiet barra l-istabiliment. Ghalhekk il-Qorti wara li rat l-artikoli tal-ligi u cioe` l-artikoli 43(1)(b) u 43(1)(2) tal-Kap. 409 tal-Ligijiet ta' Malta u regolament 15(1) tal- Legislazzjoni Sussidjarja 409.08, ssib lill-imputat Paul Camilleri Cassar hati tal- akkuzi u tikkundannah multa komplessiva ta' elf u erba` mitt Ewro (€1,400). Inoltre, il-Qorti qiegħda tapplika d-disposizzjonijiet tas-subartikolu 377(5) tal-Kodici Kriminali sabiex tassigura li Paul Camilleri Cassar jregga lura kull haga li saret minghajr il-licenzja u li jhares il-kundizzjonijiet impost fil- licenzja u għalhekk qegħda tordna lill-ħati sabiex fi zmien xahar millum, a spejjez tiegħu, ineħħi dak li kkawza r-reat. Il-ħati huwa mwissi li taħt l-istess Lig i jekk huwa jonqos milli jwettaq u jħares din l-ordni fiz -z mien stabbilit lilu : (a)hu jkun jista' jigi misjub ħati ta' reat u jeħel, meta jinsab ħati, ammenda ta' mhux inqas minn erba' euro u sitta u sittin c entez mu (4.66) u mhux izjed minn tlieta u għoxrin euro u disgħa u għoxrin c entez mu (23.29) għal kull gurnata li matulha jkompli n-nuqqas wara li jgħaddi l-imsemmi zmien; (b)il-qorti għandha tawtorizza lill-Pulizija biex tneħħi l-inkonvenjent li għalih ikun jirriferixxi r-reat għas-spejjez tal-ħati, f'liema kaz il-ħati jista' jigi mgiegħel iħallas l-ispiza b'mandat maħrug mill-istess qorti.